wickkiey/tamil-wikipedia-chunked huggingface dataset:
# கல்லோ மற்றும் பூதங்கள்

## மேலும் பார்க்கவும்

- வைரங்கள் மற்றும் தேரைகள்
- தந்தை ஃப்ரோஸ்ட் (தேவதைக் கதை)
- அம்மா ஹுல்டா
- முதிய சூனியக்காரி
- கிணற்றில் மூன்று தலைகள்
# தங்க மான் (விசித்திரக் கதை)

**கோல்டன் ஸ்டாக் - தங்க மான்** ( ரோமானியம் : *செர்புல் டி அவுர்* ) என்பது ஒரு ரோமானிய விசித்திரக் கதையாகும் .
# தங்க மான் (விசித்திரக் கதை)

## ஆதாரம்

இந்த கதை முதலில் 19 ஆம் நூற்றாண்டின் பிற்பகுதியில் ரோமானிய நாட்டுப்புறவியலாளரான டுமிட்ரூ ஸ்டான்செசு என்பவரால் *செர்புல் டி அவுர்* என்ற தலைப்பில் சேகரிக்கப்பட்டது. . அவர் அதை தெலகாவைச் சேர்ந்த கோஸ்டாச் ஜார்ஜஸ்கு என்ற நபரிடமிருந்து பெற்றார்.
# தங்க மான் (விசித்திரக் கதை)

## சுருக்கம்

ஒரு வயதான பெண் தனது கணவரிடம்,அவனது முதல் திருமணத்தால் பிறந்த இரண்டு குழந்தைகளான ஒரு மகன் மற்றும் ஒரு மகளை, காட்டில்விட்டுவிடுமாறு கூறினார். முதல் முறை, சிறுவன் சாம்பலில் விளையாடிக் கொண்டிருந்தான், குழந்தைகள் திரும்பி வந்தார்கள். ஆனால் இரண்டாவது முறையாக, முதியவர் அவர்களை இழப்பதில் வெற்றி பெற்றார். காட்டில் தொலைந்த அவர்களுக்கு எங்கும் தண்ணீரைக் கிடைக்கவில்லை. அவர்கள் தண்ணீர் நன்றாக இருக்கும் ஒரு நரியின் தடத்திற்கு வருந்தனர். ஆனால் சகோதரி தனது சகோதரனை அந்நீரைக் குடித்தால் நரியாக மாற்றிவிடும் என்று எச்சரித்தாள். ஒரு கரடியின் தடங்களில், அவள் அவனை மீண்டும் எச்சரித்தாள். ஒரு மானின் பாதையில், அவள் அவனை மீண்டும் எச்சரித்தாள். ஆனால் அவன் மிகவும் தாகமாக இருந்தான், குடித்தான். அவர் ஒரு தங்க மானாக மாறினான். அவன் தன் தங்கையை தன் கொம்புகளில் தூக்கிச் சென்று, அவளுக்காக ஒரு மரத்தில் கூடு கட்டினான். அங்கே அவள் வளர்ந்தாள்.  
ஒரு நாள், ஒரு இளவரசன் அவளைக் கண்டு காதல் கொண்டான். அந்த பெண்ணை தனக்காக கவர்ந்திழுப்பவருக்கு அவன் ஒரு அதிர்ஷ்டத்தை உறுதியளித்தான். ஒரு வயதான பெண்மணி தங்கக் மானைப் பார்த்தாள். அதை எப்படிக் கேட்பது என்று தெரியவில்லை. அதனால் அவள் சமையல் நெருப்புடன் முட்டாள்தனமாக நடித்து சிறுமியை கீழே வரச்செய்து, இளவரசனிடம் அழைத்துச் சென்றாள். மான் பின்தொடர்ந்தபோது, சகோதரி அவன் தன் சகோதரன் என்று சொன்னாள். இளவரசன் அவனுக்கு ஒரு நல்ல தொழுவத்தை அமைத்து நிறைய சாப்பிடக் கொடுத்தான். இளவரசனின் விருப்பமான ஒரு ஜிப்சி பெண்ணைத் தவிர அவர்கள் அனைவரும் மகிழ்ச்சியாக இருந்தனர். அவள் தூங்கச் சென்ற காட்டுக்குள் சகோதரியை கவர்ந்திழுத்தாள். பின்னர் ஜிப்சி தன்னை இளவரசனின் மனைவியாக முகத்தை மாறுவேடமிட்டாள். ஆனால் மான் அவளை உடனடியாக அறிந்தது. இளவரசனும் அவனது ஆட்களும் மானை பின்தொடர்ந்து அந்த பெண்ணை மீட்டனர். பின்னர் அவர்கள் ஜிப்சி பெண்ணை கல்லால் அடித்துக் கொன்றனர்.
# தங்க மான் (விசித்திரக் கதை)

## பகுப்பாய்வு

### கதை வகை

இந்தக் கதையானது சர்வதேச ஆர்னே-தாம்சன்-உதர் குறியீட்டில் 450, " லிட்டில் பிரதர் அண்ட் லிட்டில் சிஸ்டர் " என வகைப்படுத்தப்பட்டுள்ளது.  
மணமகளை மரத்திலிருந்து கீழே இறக்கும் முறை " லிட்டில் வைல்ட்ரோஸ் " இல் காணப்படுகிறது. பொதுவாக, " அண்ணனும் சகோதரியும் ", " தி சிக்ஸ் ஸ்வான்ஸ் " அல்லது " மேரிஸ் சைல்ட் " போன்றவற்றில், நாயகன் அவளைத் தானே கவர்ந்து செல்வதில் வெற்றி பெறுகிறான்.
# தங்க மான் (விசித்திரக் கதை)

## மேலும் பார்க்க

- ஹான்சல் மற்றும் கிரெடல்
- கண்ணாடி சவப்பெட்டி
# துலா உமா

**துலா உமா** (*Tula Uma*) என்பவர் இந்தியாவின்தெலங்காணா மாநிலத்தைச் சேர்ந்த பாரதிய ஜனதா கட்சியின் இந்திய அரசியல்வாதி ஆவார். இவர் கரீம்நகர் மாவட்டத்தின் முதல் பெண் *ஜில்லா பரிசத்* தலைவரும், இந்தியாவின் மாநிலக் கட்சியான தெலுங்கானா இராட்டிர சமிதியின் மாநில மகளிர் அணித் தலைவரும் ஆவார். இவர் தெலங்காணா மாநிலம் கரீம்நகர் மாவட்டம் கதலாபூர் மண்டலத்தைச் சேர்ந்தவர் ஆவார்.
# துலா உமா

## அரசியல் வாழ்க்கை

உமா 5 சூலை 2014 அன்று ஜில்லா பரிசத் தலைவராகப் பதவியேற்றார்.  
உமா சூன் 2021-ல், எடெலா ராஜேந்தர் சர்ச்சைக்குரிய பதவி விலகலைத் தொடர்ந்து இவர் தெலங்கானா இராட்டிர சமிதியிலிருந்து விலகினார். மாநில மக்களிடம் இருந்து தங்களைப் பிரிக்கும் சதிகளில் கட்சியின் தலைமை ஈடுபட்டுள்ளது என்று இவர் குற்றம் சாட்டினார். 2021 சூன் 14 அன்று இவர் பாஜகவில் இணைந்தார்.
# கட்வால் விசயலட்சுமி

## இளமை

அரசியல்வாதி கே. கேசவ ராவ் மற்றும் வசந்த குமாரி ஆகியோரின் மகளாகப் பிறந்தார். ராவ் தெலுங்கானா இராட்டிர சமிதி கட்சியைச் சேர்ந்த அரசியல்வாதியும் இந்திய நாடாளுமன்றத்தின் மேலவையான மாநிலங்களையில் ஆந்திரப் பிரதேசத்தைப் பிரதிநிதித்துவப்படுத்திய நாடாளுமன்ற உறுப்பினர் ஆவார்.
# கட்வால் விசயலட்சுமி

## கல்வி

விஜயலட்சுமி ஐதராபாத்தில் உள்ள தூய மேரி பள்ளியில் தனது மேல்நிலைப் பள்ளிக் கல்வினையும், ஐதராபாத்தில் உள்ள ரெட்டி மகளிர் கல்லூரியில் இளநிலை கல்லூரிக் கல்வியினையும், பாரதிய வித்யா பவனில் இளங்கலை இதழியல் கல்வியினையும், ஐதராபாத் சுல்தான்-உல்-உலூம் சட்டக் கல்லூரியில் இளங்கலை சட்டப் படிப்பினையும் முடித்தார்.  
விசயலட்சுமி அமெரிக்காவிற்குக் குடிபெயர்ந்து 1988-ல் அமெரிக்கக் குடியுரிமை பச்சை அட்டையினைப் பெற்றார். இதைத் தொடர்ந்து இவர் திருமணம் செய்துகொண்டு குடியேறினார். பின்னர், இவர் 1999-ல் அமெரிக்கக் குடியுரிமை பெற்றார்.
# கட்வால் விசயலட்சுமி

## அரசியல்

2004ஆம் ஆண்டில், இவர் மீண்டும் இந்தியாவுக்குக் குடிபெயர்ந்தார். இறுதியில் 2009-ல் தனது அமெரிக்கக் குடியுரிமையை விட்டுவிட்டு அரசியலில் சேர்ந்தார். 2016-ல் தெலங்கானா இராட்டிர சமிதி கட்சி சார்பில் மாநகர உறுப்பினராகப் போட்டியிட்டு வெற்றி பெற்றார். 2020ல் பஞ்சாரா ஹில்ஸ் பகுதியில் போட்டியிட்டு வெற்றி பெற்றார். 11 பிப்ரவரி 2021 அன்று, 2014-ல் தெலுங்கானா மாநிலம் உருவான பிறகு முதல் பெண் மாநகரத் தந்தையாகத் தேர்ந்தெடுக்கப்பட்டார்.
# பாலநாகம்மா (1942 திரைப்படம்)

***பாலநாகம்மா*** (*Bala Nagamma*) 1942 இல் வெளியான ஒரு தெலுங்குத் திரைப்படம். இத்திரைப்படத்தின் இயக்குநர் சி. புல்லையா மற்றும் தயாரிப்பாளர் சுப்பிரமணியம் சீனிவாசன் ஆவர். பாலநாகம்மா திரைப்படைக்கதை மிகவும் பிரபலமான புர்ரகதைகளுள் ஒன்றாகும். ஜெமினி ஸ்டியோவால் தயாரிக்கப்பட்டத் துவக்ககால வெற்றிபெற்ற தெலுங்குத் திரைப்படங்களுள் இதுவும் ஒன்று. இத்திரைப்படத்தில் மூன்று பாடல்கள் இடம்பெற்றுள்ளன.
இப்படம் தமிழிலில் மறுஆக்கம் செய்யப்படவில்லை. ஆனால் அதே ஜெமினி ஸ்டியோவால் இந்தியில் மதுபாலாவின் நடிப்பில் 1954 இல் மறுஆக்கம் ("பகுத் தின் குவே") செய்யப்பட்டது. இதே திரைப்படம் 1959 ஆம் ஆண்டில் இதே தலைப்பில் வேதாந்த ராகவய்யா இயக்கத்தில் மீண்டும் வெளியானது.
# பாலநாகம்மா (1942 திரைப்படம்)

## கதை

இக்கதை, பாலநாகம்மா என்ற இளவரசியைப் பற்றியது. நவபோஜராஜு என்ற அரசரின் மனைவியான ராணி புலலட்சுமி, ஜடாக முனிவரிடம் குழந்தைப்பேறு வேண்டிக்கொள்ள அவரது வாழ்த்துகளினால் அவளுக்கு ஏழு குழந்தைகள் பிறக்கின்றன. அவற்றுள் கடைசிக் குழந்தைதான் பாலநாகம்மா (காஞ்சனமாலா). அவளை கார்யவார்தி ராஜு என்பருக்குத் திருமணம் செய்து தருகின்றனர். ஆனால் அவளை மாயால மாரதி (கோவிந்தராஜுலு சுப்பாராவ்) என்பவன் கடத்திச் சென்று நாகுள்ளபுடி காட்டு என்ற இடத்திலுள்ள குகையொன்றில் நாயாக மாற்றி அடைத்துவைத்து விடுகிறான். அங்கு அவன், அவளைக் கட்டாயத் திருமணம் செய்துகொள்ள முயற்சிசெய்ய, அவள் சில விரதங்களும் பூசைகளும் செய்யவேண்டும் எனக்கூறி காலம் கடத்துகிறாள். இவ்வாறாக அக்குகையிலேயே அவள் 14 ஆண்டுகாலம் அடைபட்டுக் கிடக்கிறாள். இச்சமயத்தில் மாயால மாரதியின் மனைவி ராணி சங்கு (புஷ்பவல்லி) பாலநாகம்மாவின் மீது பொறாமை கொள்கிறாள். பாலநாகம்மாவின் மகன் பாலவார்தி ராஜு வளர்ந்தபின் தனது அன்னைக்கு நேர்ந்ததை அறிந்துகொள்கிறான். தனது தாயைக் கடத்தி அடைத்து வைத்திருக்கும் குகைக்குப் பூ விற்கும் தம்பலி பெடி என்ற பென்ணின் பேரனாக நடித்து அங்கு சென்று மாயால மாரதியைத் தோற்கடித்துத் தன் தாயை மீட்கிறான்.
# பாலநாகம்மா (1942 திரைப்படம்)

## நடிகர்கள்

;ஆண் நடிகர்கள்
- கோவிந்தராஜுலு சுப்பாராவ்-மாயாள மாரதி
- பந்த கனகலிங்கேஸ்வர ராவ்-கார்யவார்தி ராஜு
- பலிஜெபல்லி லட்சுமிகாந்தக் கவி-நவபோஜ ராஜு
- சிறுவன் விஸ்வம்-பாலவார்தி ராஜு
- பொடில வெங்கட கிருஷ்ணமூர்த்தி-ராமவார்தி ராஜு
- [[இரேலங்கி (நடிகர்)|இரேலங்கி வெங்கடராமையா-கோத்வால் ராம சிங்
- இலங்கா சத்தியம்
- வி.லட்சுமிகாந்தம்-சோதிடர்
- கார்ர சூர்யநாராயணா-புலி ராஜு
;பெண் நடிகர்கள்
# பேபி பூமர்கள்

**பேபி பூமர்கள்** (*Baby boomers*) அல்லது பெரும்பாலும் சுருக்கமாக **பூமர்கள்** என்று அழைக்கபடுபவர்கள், எக்சு தலைமுறைக்கு முந்தைய காலத்தைச் சேர்ந்த, அமைதித் தலைமுறையினருக்கு பின்னர் வந்த மக்கள்தொகைக் குழுவினராவர். இந்தத் தலைமுறையானது 1946 முதல் 1964 வரை, 20ஆம் நூற்றாண்டின் நடுப்பகுதியில் பிறந்தவர்களாக வரையறுக்கப்பட்டுள்ளனர். இவர்களின் காலம், மக்கள்தொகை சூழல், பண்பாட்டு அடையாளங்கள் போன்றவை நாடுகளைப் பொறுத்து மாறுபடலாம். பெரும்பாலான பேபி பூமர்கள் *சிறந்த தலைமுறை* அல்லது *அமைதி தலைமுறை*யினரின் பிள்ளைகளாவர். மேலும் இவர்கள் பெரும்பாலும் எக்சு தலைமுறை மற்றும் புத்தாயிரவரின் பெற்றோராவர்.  
மேற்குலகில், 1950கள் மற்றும் 1960களில் பூமர்களின் குழந்தைப் பருவக் கல்வியில் குறிப்பிடத்தக்க சீர்திருத்தங்கள் மேற்கொள்ளபட்டன. இவை இரண்டு கருத்தியல் மோதல்களின் பகுதியாக பனிப்போர், மற்றும் போர்க் காலத்தின் தொடர்ச்சியாகும். 1960கள் மற்றும் 1970களில், ஒப்பீட்டளவில் அதிக எண்ணிக்கையிலான இளைஞர்கள் தங்கள் பதின்ம வயதிலும் இளமைப் பருவத்திலும் 18 வயதை எட்டியபோது-அவர்களும் அவர்களைச் சுற்றியிருந்தவர்களும் அந்தக் கூட்டத்தைக் குறிக்க ஒரு குறிப்பிட்ட சொல்லாட்சியை உருவாக்கினர். அமெரிக்க அதிபர் ஜோ பைடன் இத்தலைமுறையினர் ஆவார்.  
இரண்டாம் உலகப் போர் முடிந்த பிறகு உலகம் முழுவதும் போருக்கு சென்றவர்கள் தத்தம் வீடுகளுக்குத் திரும்பினர். அடுத்து வந்த 20 ஆண்டுகளில் உலக மக்கள் தொகை விரைவாக அதிகரிக்கத் தொடங்கியது. அதை ஒரு 'பூம்' என்று வருணித்தனர். இதையடுத்து வந்த காலத்தில் இளைஞர்களின் எண்ணிக்கை வீக்கத்தின் காரணமாக உலகில் ஆழமான அரசியல் உறுதியற்ற நிலையை உருவானது. சீனத்தில், பூமர்கள் பண்பாட்டுப் புரட்சி காலத்தில் வாழ்ந்தனர். அவர்கள் பெரியவர்களான சமயத்தில் ஒரு குழந்தைக் கொள்கையே ஏற்றனர். இந்தத் தலைமுறையினர் அதன் முந்தைய தலைமுறையினரை விட முன்பூப்பு மற்றும் அதிகபட்ச உயரத்தை அடைந்தனர்.
# பேபி பூமர்கள்

## பூமர்களின் பொதுவான பண்புகள்

இரண்டாம் உலகப் போருக்குப் பிந்தைய மக்கள்தொகை வெடிப்பு காலத்தில் பிறந்தவர்கள். பண்பாட்டை மதித்த தலைமுறையினர். குடும்பம், சமூக மதிப்பீடுகளைப் பெரிதும் மதித்ததோடு, பிள்ளைகளுக்கும் அதைக் கற்றுக்கொடுத்தனர். மனித உரிமை, விண்வெளிப் பயணம் போன்ற விஷயங்களில் நவீனமாகச் சிந்தித்தனர்.
# பேபி பூமர்கள்

## இதனையும் காண்க

- தலைமுறை
- அமைதித் தலைமுறை - (1924 - 1945)
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# சதி சாவித்திரி (1933 திரைப்படம்)

***சதி சாவித்திரி*** (*Sati Savitri*) 1933 ஆம் ஆண்டில் வெளியான இந்தியத் தெலுங்குப் புராணத் திரைப்படமாகும். மைலாவரம் பால பாரதி சமாஜ அமைப்பின் மேடைநாடகத்தை அடிப்படையாகக் கொண்டது. இத்திரைப்படத்தின் இயக்குநர் சி. புல்லையா. கொல்கத்தாவில் செலவீட்டில் கிழக்கிந்திய திரைப்படத்துறை நிறுவனத்தால் முதன்முதலாகத் தயாரிக்கப்பட்டது. வெற்றிப்படமாக அமைந்த இத்திரைப்படம், இரண்டாவது வெனிசு பன்னாட்டுத் திரைப்படவிழாவில் சிறப்பு விருதினைப் பெற்றது. இது, மகாபாரதக் கிளைக்கதையான சத்தியவான் சாவித்திரியின் கதையாகும். புராணத்தின்படி இளவரசி சாவித்திரி (தாசரி இராமதிலகம்) இளவரசன் சத்தியவானை அவன் ஓராண்டுக்குள் இறந்து விடுவான் என்ற சாபமுள்ளவன் என அறிந்தும் மணக்கிறாள். பின்னர் அவள் எமனுடன் (வெமுரி காகய்யா) போராடித் தன் கணவன் உயிரை மீட்கிறாள்.
# சதி சாவித்திரி (1933 திரைப்படம்)

## கதை

ஒரு காலத்தில் அசுவபதி என்ற அரசன் மத்ரா நாட்டை ஆண்டு வந்தான். அவன் மாளவி என்ற ராணியை மணந்தான். வெகுகாலத்திற்கு அவர்களுக்குக் குழந்தைப்பேறு இல்லை. பின்னர் அவர்களது குலதெய்வமான சாவித்திரியை வேண்டிக்கொண்டதன் பலனாக அவர்களுக்கு ஒரு பெண்மகவு பிறந்தது. அவளுக்குச் சாவித்திரி என்று பெயரிட்டு வளர்த்தனர். அவள் தன் தோழி வாசந்திகாவுடன் விளையாடிக்கொண்டு அரண்மனையிலும் வனத்திலுமாகச் சுற்றித் திரிந்தாள். அவள் கனவில் அடிக்கடி தோன்றிய ஒரு அழகான ஆண்மகனைப் பற்றித் தோழியிடம் கூறிவந்தாள்.  
ஒரு நாள் அவள் வளர்த்து வந்த மான் தப்பி காட்டிற்குள் ஓடிவிட்டது. அதனைத் தேடி சாவித்திரியும் அவளது தோழியும் காட்டிற்குள் சென்றனர். அங்கு அவர்களது மானை சத்தியவந்தன் என்ற இளவரசன் பிடித்து வைத்திருப்பதைக் கண்டனர். தனது கனவில் வந்த ஆண்மகன் அவன்தான் என்று சாவித்திரி வாசந்திகாவிடம் கூறினாள். மானை மீட்டுக்கொண்டு அரண்மனைக்குத் திரும்பிய சாவித்திரியால் சத்தியவந்தனை மறக்க முடியவில்லை. அவன் உருவத்தை ஓவியமாகத் தீட்டி அதனை வணங்கி வந்தாள்.  
சாவித்திரியின் பெற்றோர் அவளுக்குத் திருமணம் செய்ய முடிவுசெய்தனர். அவர்களது அரண்மனைக்கு வந்த நாரதர், சாவித்திரியை சத்தியவந்தனுக்கு திருமணம் செய்துதரும்படிக் கூறினார். திருமணமும் நடந்தது. தனது கணவன் விரைவில் இறந்துவிடுவான் என்பதை நாரதர் வாயிலாக அறிந்த சாவித்திரி, அவனைக் ஒருநொடியும் பிரியாமல் கூடவே இருந்து அவனை கவனித்துக் கொண்டாள்.  
அவன் இறப்புக்கு மூன்று நாட்களுக்கு முன், சாவித்திரி விரதமிருந்தாள். அதன்பிறகு ஒருநாள் அவர்கள் காட்டுக்குள் சென்றிருந்தனர். அங்கு நண்பகலில் சூரியன் உச்சியிலிருந்தபோது சத்தியவான் தனக்குத் தலைவலிக்கிறது எனக்கூறி கீழே விழுந்தான். அப்போது எமன் தனது எருமை வாகனத்தின் மீதமர்ந்து வந்து சத்தியவந்தன் உயிரைப் பறித்துக்கொண்டு செல்லலானான். அதைக்கண்ட சாவித்திரி எமனிடம் தன் கணவன் உயிரைத் திருப்பிக் கொடுத்துவிடுமாறு கேட்டாள். அவனைப் பின்தொடர்ந்து சென்று அவனிடம் வாதிட்டாள். எமன் எவ்வளவோ அவளைப் பயமுறுத்தியும் நரகத்தின் பயங்கரக் காட்சிகளை எடுத்துச் சொல்லியும் அவள் அசரவில்லை. அவளது தீவிரமான அன்பைக் கண்டு மகிழ்ந்த எமன் அவளுக்குப் பல வரங்களை அளித்தான். அதிலொன்றாக அவளுக்கு மகப்பேறினையும் அவர்களது நாட்டுக்கு வாரிசையும் தருவதாகக் கூறிவிட்டான்.
# சதி சாவித்திரி (1933 திரைப்படம்)

## வரவேற்பு

இத்திரைப்படம் நல்ல வெற்றிபடமாக அமைந்து வணிகரீதியாக நல்ல லாபத்தைக் கொடுத்தது. மேலும் வெளியீட்டாளர்களின் பங்காக 1,00,000 ரூபாய்க்கு மேலாகக் கிடைத்த முதல் தெலுங்குத் திரைப்படம் என்ற சிறப்பையும் பெற்றது.
# புசுகர் கண்காட்சி

**புசுகர்** கண்காட்சி, **புசுகர் ஒட்டகக் கண்காட்சி** அல்லது உள்நாட்டில் கார்த்திகை மேளா அல்லது **புசுகர்** கா மேளா என்றும் அழைக்கப்படுகிறது. இது இந்தியாவின் இராசத்தான் மாநிலத்தில் அஜ்மீர் மாவட்டத்தில் உள்ள அஜ்மீர் நகருக்கு அருகிலுள்ள புஷ்கர் நகரில் ஆண்டுதோறும் நடைபெறும் பல நாள் கால்நடைக் கண்காட்சி மற்றும் கலாச்சார விழாவாகும் . இந்தக் கண்காட்சி **இந்து** நாட்காட்டி மாதமான கார்த்திகை மாதத்தில் தொடங்கிக் கார்த்திகை பௌர்ணமியில் முடிவடைகிறது, இது பொதுவாகக் கிரிகோரியன் நாட்காட்டியின்படி **அக்டோபர்** பிற்பகுதியிலோ அல்லது **நவம்பர்** தொடக்கத்திலோ ஒன்றி வரும். 1998 ஆம் ஆண்டில், ஆண்டு முழுவதும் 1 மில்லியனுக்கும் அதிகமான பார்வையாளர்கள் புஷ்கருக்கு வந்தனர். **புசுகர்** கண்காட்சி மட்டும் 200,000 பார்வையாளர்களை ஈர்க்கிறது.  
புசுகர் கண்காட்சி இந்தியாவின் மிகப்பெரிய ஒட்டகம், குதிரை மற்றும் கால்நடைக் கண்காட்சிகளில் ஒன்றாகும். கால்நடை வர்த்தகம் தவிர, புசுகர் ஏரிக்கு இந்துக்களுக்கு இது ஒரு முக்கியமான புனித யாத்திரைப் பருவமாகும். குளிர் காலப் பருவமும், வண்ணமயமான கலாச்சார கருப்பொருள்களும் ஏராளமாக இருப்பதால், இக்கண்காட்சி உள்நாட்டு மற்றும் வெளிநாட்டு பயணிகளுக்கு குறிப்பிடத்தக்க சுற்றுலா அம்சமாக மாறியுள்ளது. கலாச்சார நிகழ்வுகள் மற்றும் போட்டிகள் நடனங்கள், பெண்கள் மற்றும் ஆண்கள் அணிகளுக்கு இடையேயான கயிறு இழுத்தல் போன்ற பல போட்டிகளும் நடப்பதுண்டு. மிக நீண்ட மீசையைக் கொண்டவருக்கான போட்டியும் மணமக்கள் போட்டியும் கூட நடக்கும்.  
கண்காட்சி நடக்கும் புசுகர் ஏரியின் கரைக்கு ஆயிரக்கணக்கான மக்கள் செல்கின்றனர். ஆண்கள் தங்கள் கால்நடைகளை வியாபாரம் செய்கிறார்கள், அதில் ஒட்டகங்கள், குதிரைகள், மாடுகள், செம்மறி ஆடுகள் ஆகியவை அடங்கும். வளையல்கள், துணிகள், ஜவுளிகள் மற்றும் துணியால் ஆன கைவினைப்பொருட்கள் கடைகளில் கிராமப்புற குடும்பங்கள் பொருள்களை வாங்குவதில் விருப்பத்துடன் ஈடுபடுகின்றனர். இசை, பாடல்கள் மற்றும் கண்காட்சிகளுடன் திருவிழாவில் ஒட்டகப் பந்தயம் தொடங்குகிறது. இந்த நிகழ்வுகளுக்கு இடையில், ஒட்டகத்தால் பொருட்களை எவ்வாறு கொண்டு வர முடியும் என்ற சோதனையோட்டம் மிகவும் விருப்பத்துடன் எதிர்நோக்கப்படுகிறது.  
புசுகர் ராஜஸ்தானின் மத்திய-கிழக்கு பகுதியில், ஆரவல்லி மலையின் மேற்குப் பகுதியில் உள்ளது. புசுகருக்கு அருகிலுள்ள விமான நிலையம் அஜ்மீரில் உள்ள கிஷன்கர் விமான நிலையம் ஆகும். இது அஜ்மீரிலிருந்து சுமார் 40 கிலோமீட்டர் (25 மைல்கள்) வடகிழக்கில் அமைந்துள்ளது. ஜெய்ப்பூர் இந்தியாவின் அனைத்து முக்கிய நகரங்களுடனும் நன்கு இணைக்கப்பட்டுள்ளது. புசுகர் அஜ்மீரிலிந்து 10 கிலோமீட்டர் (6.2 மைல்கள்) தொலைவில் இருக்கும். அஜ்மீரிலிருந்து, ஆரவல்லி மலைத்தொடரின் மேல் செல்லும் புசுகர் சாலை (நெடுஞ்சாலை 58) வழியாக இணைக்கப்பட்டுள்ளது. அஜ்மீரே மிக அருகில் உள்ள முக்கியத் தொடருந்து நிலையமுமாகும்.
# தனக்கன்குளம்

**தனக்கன்குளம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 167 மீட்டர் உயரத்தில் அமைந்துள்ள தனக்கன்குளம் பகுதியின் புவியியல் ஆள்கூறுகள் ஆகும். மதுரை, சிம்மக்கல், கோரிப்பாளையம், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், டி. வி. எஸ். நகர், மாடக்குளம், பசுமலை மற்றும் திருப்பரங்குன்றம் ஆகியவை தனக்கன்குளம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
தனக்கன்குளம் பகுதியானது, திருப்பரங்குன்றம் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் வி. வி. ராஜன் செல்லப்பா ஆவார். மேலும் இப்பகுதி, விருதுநகர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக மாணிக்கம் தாகூர், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

**மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு** (மலாய்: *Kementerian Sumber Asli dan Kelestarian Alam Malaysia*; ஆங்கிலம்: *Ministry of Natural Resources and Environmental Sustainability Malaysia*) என்பது மலேசிய அரசாங்க அமைச்சுகளில் ஒன்றாகும்.  
மலேசியாவின் இயற்கை வளங்கள், சுற்றுச்சூழல் பாதுகாப்பு, பருவநிலை மாற்றங்களைக் கவனிக்கும் உச்சகட்ட அரசு அமைப்பாகும். சுற்றுச்சூழல் மற்றும் வனத் திட்டங்களைத் திட்டமிடுவது; ஊக்குவிப்பது; ஒருங்கிணைப்பது; இந்த அமைச்சின் தலைமை நோக்கமாகும்.  
அத்துடன் மலேசிய வனங்களில் உள்ள தாவர வகைகள் மற்றும் வனவிலங்குகளைக் கணக்கெடுப்பது; பாதுகாப்பது; காடு வளர்ப்பது; நிலச் சீரழிவுகளைத் தணிப்பது; போன்றவை குறிப்பிடத்தகவையாகும். மேலும் மலேசியாவின் தேசிய பூங்காக்களை நிர்வகிக்கும் பொறுப்பு இந்த அமைச்சிடம் ஒப்படைக்கப்பட்டு உள்ளது.
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## பொறுப்பு துறைகள்

- எரிசக்தி (*Energy*)
- இயற்கை வளங்கள் (*Natural Resources*)
- இயற்கைச்சூழல் (*Natural Environment*)
- பருவநிலை மாற்றம் (*Climate Change*)
- நிலம் (*Land*)
- சுரங்கங்கள் (*Mines*)
- கனிமங்கள் (*Minerals*)
- புவி அறிவியல் (*Geoscience*)
- பல்லுயிர் பரவல் (*Biodiversity*)
- காட்டுயிர் (*Wildlife*)
- தேசிய பூங்காக்கள் (*National Parks*)
- வனவியல் (*Forestry*)
- சுற்றாய்வு (*Surveying*)
- வரைபடவியல் (*Cartography*)
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைப்பு

- **மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை அமைச்சர்**
- **மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை துணை அமைச்சர்**
- **பொதுச் செயலாளர்**
- பொதுச் செயலாளரின் அதிகாரத்தின் கீழ்
- உள் தணிக்கை பிரிவு (*Internal Audit Division*)
- சட்டப் பிரிவு (*Legal Division*)
- நிறுமத் தொடர்பு பிரிவு (*Corporate Communication Unit*)
- ஒழுங்கமைவு பிரிவு (*Integrity Division*)
- சிறப்புச் செயல்நிறைவு காட்டி பிரிவு (*Key Performance Indicator Unit*)
- உத்திசார் திட்டமிடல் மற்றும் பன்னாட்டுப் பிரிவு (*Strategic Planning and International Division*)
- **துணைப் பொதுச் செயலாளர்** (**இயற்கை வளங்கள்**) (**Natural Resources**)
- நிலம், சுற்றாய்வு மற்றும் புவியியல் பிரிவு (*Land, Survey and Geospatial Division*)
- கனிமங்கள் மற்றும் புவி அறிவியல் பிரிவு (*Minerals and Geoscience Division*)
- பல்லுயிர் பரவல் மற்றும் வனவியல் பிரிவு (*Biodiversity Management dan Forestry Division*)
- ரெட் பிளஸ் பிரிவு (*REDD Plus Unit*)
- **துணைப் பொதுச் செயலாளர்** (**எரிசக்தி**) (**Energy**)
- ஆற்றல் வழங்கல் பிரிவு (*Energy Supply Division*)
- நிலையான ஆற்றல் பிரிவு (*Sustainable Energy Division*)
- **மூத்த துணைச் செயலாளர்** (**மேலாண்மை சேவைகள்**) (**Management Services**)
- நிர்வாகம் மற்றும் நிதி பிரிவு (*Administration and Finance Division*)
- தகவல் மேலாண்மை பிரிவு (*Information Management Division*)
- மனித வள மேலாண்மை பிரிவு (*Human Resources Management Division*)
- மேம்பாட்டுப் பிரிவு (*Development Division*)
- கணக்குப் பிரிவு (*Account Division*)
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைச்சு சார்ந்த அரசு நிறுவனங்கள்

- **நிலம் மற்றும் சுரங்கத் துறை தலைமை இயக்குநர்** (**மத்திய அரசு**)
- (*Department of Director General of Lands and Mines*) (**Federal**)
- (*Jabatan Ketua Pengarah Tanah dan Galian Persekutuan*) (**JKPTG**)
- நிலம் மற்றும் சுரங்கத் துறை தலைமை இயக்குநர்
- **மலேசிய சுற்றாய்வு மற்றும் தரைப்படமாக்கல் துறை**
- (*Department of Survey and Mapping Malaysia*)
- (*Jabatan Ukur dan Pemetaan Malaysia*) (**JUPEM**)
- மலேசிய சுற்றாய்வு மற்றும் தரைப்படமாக்கல் துறை
- **மலேசிய கனிமங்கள் மற்றும் புவி அறிவியல் துறை**
- (*Minerals and Geoscience Department Malaysia*)
- (*Jabatan Mineral dan Geosains Malaysia*) (**JMG**)
- மலேசிய கனிமங்கள் மற்றும் புவி அறிவியல் துறை
- **தீபகற்ப மலேசியாவின் வனத்துறை**
- (*Jabatan Perhutanan Semenanjung Malaysia*) (**JPSM**)
- தீபகற்ப மலேசியாவின் வனத்துறை
- **தீபகற்ப மலேசியாவின் காட்டுயிர் மற்றும் தேசிய பூங்காக்கள் துறை**
- (*Department of Wildlife and National Parks Peninsular Malaysia*)
- (*Jabatan Perlindungan Hidupan Liar Dan Taman Negara Semenanjung Malaysia*) (**PERHILITAN**)
- தீபகற்ப மலேசியாவின் காட்டுயிர் மற்றும் தேசிய பூங்காக்கள் துறை
- **தேசிய நிலம் மற்றும் ஆய்வுக் கழகம்**
- (*National Institute of Land and Survey*)
- (*Institut Tanah dan Ukur Negara*) (**INSTUN**)
- தேசிய நிலம் மற்றும் ஆய்வுக் கழகம்
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## சட்டமுறை அமைப்புக் குழுக்கள்

- **மலேசிய வன ஆய்வு நிறுவனம்**
- (*Forest Research Institute Malaysia*) (**FRIM**)
- (*Institut Penyelidikan Perhutanan Malaysia*)
- மலேசிய வன ஆய்வு நிறுவனம்
- **நிலையான எரிசக்தி மேம்பாட்டு ஆணையம்**
- (*Sustainable Energy Development Authority*) (**SEDA**)
- (*Pihak Berkuasa Pembangunan Tenaga Lestari Malaysia*) (**SEDA**)
- நிலையான எரிசக்தி மேம்பாட்டு ஆணையம்
- **ஈயத் தொழில்துறை ஆய்வு மேம்பாட்டு வாரியம்**
- (*The Tin Industry Research Development Board*)
- (*Lembaga Penyelidikan Kemajuan Perusahaan Timah*)
- ஈயத் தொழில்துறை ஆய்வு மேம்பாட்டு வாரியம்
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## தொழில்முறை நிறுவனங்கள்

- **மலேசிய புவியியலாளர்கள் மன்றம்**
- (*Board of Geologists Malaysia*) (BoG)
- (*Lembaga Ahli Geologi*)
- மலேசிய புவியியலாளர்கள் மன்றம்
- **தீபகற்ப மலேசியாவின் நிலமளப்போர் மன்றம்**
- (*Land Surveyors Board Peninsular Malaysia*)
- (*Lembaga Juruukur Tanah*)
- தீபகற்ப மலேசியாவின் நிலமளப்போர் மன்றம்)
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைச்சு சார்ந்த சட்டங்கள்

கனிமம்; புவி அறிவியல்; வனவியல்; பல்லுயிர்; சுற்றுச்சூழல்; நீர்; இயற்கை வளங்கள் சார்ந்த சட்டங்கள் மற்றும் அவை சார்ந்த நடைமுறைக் கொள்கைகளை நிர்வகிக்கும் பொறுப்பு, இந்த அமைச்சிடம் ஒப்படைக்கப்பட்டு உள்ளது.
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைச்சு சார்ந்த சட்டங்கள்

### நிலம்

- **கண்டத் திட்டு சட்டம் 1966**
- Continental Shelf Act 1966 [Act 83]
- **சிறு தோட்டங்கள் (பரவல்) சட்டம் 1955**
- Small Estates (Distribution) Act 1955 [Act 98]
- **ஆதிவாசி மக்கள் சட்டம் 1954**
- Aboriginal Peoples Act 1954 [Act 134]
- **அடுக்கு தலைப்புகள் சட்டம் 1985**
- Strata Titles Act 1985 [Act 318]
- **மத்திய நில ஆணையர் சட்டம் 1957**
- Federal Lands Commissioner Act 1957 [Act 349]
- **முத்திரை சட்டம் 1949**
- Stamp Act 1949 [Act 378]
- **நிலப் பாதுகாப்புச் சட்டம் 1960**
- Land Conservation Act 1960 [Act 385]
- **ஒருங்கிணைந்த மற்றும் திருத்தப்பட்ட சட்டம் 1989**
- Interpretation Acts 1948 and 1967 (Consolidated and Revised 1989) [Act 388]
- **நிலம் கையகப்படுத்துதல் சட்டம் 1960**
- Land Acquisition Act 1960 [Act 486]
- **நெல் விவசாயிகள் (வாடகை கட்டுப்பாடு மற்றும் குத்தகை பாதுகாப்பு) சட்டம் 1967**
- Padi Cultivators (Control of Rent and Security of Tenure) Act 1967 [Act 528]
- **நிலம் (குழுக் குடியேற்றப் பகுதிகள்) சட்டம் 1960**
- Land (Group Settlement Areas) Act 1960 [Act 530]
- **தேசிய நிலக் குறியீடு (சரிபார்ப்பு) சட்டம் 2003**
- National Land Code (Validation) Act 2003 [Act 625]
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைச்சு சார்ந்த சட்டங்கள்

### கனிமம் மற்றும் புவி அறிவியல்

- **புவியியல் ஆய்வுச் சட்டம் 1974**
- Geological Survey Act 1974 [Act 129]
- **கனிம மேம்பாட்டுச் சட்டம் 1994**
- Mineral Development Act 1994 [Act 525]
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைச்சு சார்ந்த சட்டங்கள்

### வனவியல்

- **தேசிய வனச்சட்டம் 1984**
- National Forestry Act 1984 [Act 313]
- **மர அடிப்படையிலான தொழில்கள் (மாநில சட்டமன்றத் திறன்) சட்டம் 1984**
- Wood-based Industries (State Legislatures Competency) Act 1984 [Act 314]
- **மலேசிய வனவியல் ஆராய்ச்சி மற்றும் மேம்பாட்டு வாரிய சட்டம் 1985**
- Malaysian Forestry Research and Development Board Act 1985 [Act 319]
- **அழிந்து வரும் உயிரினங்களின் பன்னாட்டு வணிகச் சட்டம் 2008**
- International Trade in Endangered Species Act 2008 [Act 686]
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைச்சு சார்ந்த சட்டங்கள்

### பல்லுயிர்

- **உயிரியல் வளங்கள் மற்றும் பயன் பகிர்வு சட்டம் 2017**
- Access to Biological Resources and Benefit Sharing Act 2017 [Act 795]
- **தேசிய பூங்காக்கள் சட்டம் 1980**
- National Parks Act 1980 [Act 226]
- **மீன்வளச் சட்டம் 1985**
- Fisheries Act 1985 [Act 317]
- **மலேசிய கடற்பூங்கா கட்டணம் (சரிபார்ப்பு) சட்டம் 2004**
- Fees (Marine Parks Malaysia) (Validation) Act 2004 [Act 635]
- **உயிரியல் பாதுகாப்புச் சட்டம் 2007**
- Biosafety Act 2007 [Act 678]
- **கானுயிர் பாதுகாப்புச் சட்டம் 2010**
- Wildlife Conservation Act 2010 [Act 716]
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைச்சு சார்ந்த சட்டங்கள்

### சுற்றுச்சூழல்

- **சுற்றுச்சூழல் தரச் சட்டம் 1974**
- Environmental Quality Act 1974 [Act 127]
- **தனித்துவமான பொருளாதார மண்டலச் சட்டம் 1984**
- Exclusive Economic Zone Act 1984 [Act 311]
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அமைச்சு சார்ந்த சட்டங்கள்

### நீர்

- **வடிகால் பணிகள் சட்டம் 1954**
- Drainage Works Act 1954 [Act 354]
- **நீர் சட்டம் 1920**
- Waters Act 1920 [Act 418]
- **நீர் வழங்கல் (கோலாலம்பூர் கூட்டாட்சிப் பகுதி) சட்டம் 1998**
- Water Supply (Federal Territory of Kuala Lumpur) Act 1998 [Act 581]
- **தொழில்துறை நீர்ச் சேவைகள் சட்டம் 2006**
- Water Services Industry Act 2006 [Act 655]
# மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

## அரசு சார் இணையதளங்கள்

- National Water Resources Policy
- National Mineral Policy
- National Forestry Policy
- National Biodiversity Policy
- National Biological Diversity 2016-2025
# ஓநாய் தாக்குதல்

ஓநாய் நிகழ்த்திய தாக்குதல் ]]  
**ஓநாய் தாக்குதல்கள்** என்பது ஓநாய்களின் எந்தவொரு கிளையினத்தாலும் மனிதர்கள் அல்லது அவர்களின் சொத்துக்கள் அல்லது பொருட்களுக்கு ஏற்படும் காயங்கள் சேதாரங்களாகும். தாக்குதல் நிகழக்கூடிய அதிர்வெண்ணானது இருப்பிடம் மற்றும் காலகட்டம் போன்ற காரணிகளால் மாறுபடும், ஆனால் ஒட்டுமொத்த சாம்பல் நிற ஓநாயால் நிகழும் தாக்குதல்கள் அரிதானவை. இன்று ஓநாய்கள் பெரும்பாலும் மக்களிடமிருந்து வெகு தொலைவில் வாழ்கின்றன அல்லது மக்களிடமிருந்து விலகி வாழும் திறனையும் வளர்த்துக் கொண்டிருக்கின்றன. 1200 முதல் 1920 வரை கிட்டத்தட்ட 7,600 கொடிய தாக்குதல்கள் பிரான்சில் ஆவணப்படுத்தப்பட்டு மிகவும் விரிவான பதிவுகளைக் கொண்ட நாடாக திகழ்கிறது. வட அமெரிக்கா<nowiki/>வில் ஓநாய் தாக்குதல்களின் சில வரலாற்று பதிவுகள் அல்லது நவீன வழக்குகள் உள்ளன. 2002 வரையிலான அரை நூற்றாண்டில், ஐரோப்பாவிலும் ரஷ்யாவிலும் எட்டு, வட அமெரிக்காவில் மூன்று மற்றும் தெற்காசியாவில் 200க்கும் மேற்பட்ட தாக்குதல்கள் நடந்தன. ஓநாய் தாக்குதல்களை வல்லுநர்கள் ரேபிஸ் -பாதிக்கப்பட்ட, இரைகௌவல், வேதனையான மற்றும் தற்காப்பு போன்ற பல்வேறு வகைகளாக வகைப்படுத்துகின்றனர்.
# ஓநாய் தாக்குதல்

## ஓநாய்கள் மற்றும் ஓநாய் மற்றும் மனிதர்களுக்கிடையேயான தொடர்புகள்

சாம்பல் ஓநாய் நாய்க் குடும்பத்தின் மிகப்பெரிய காட்டு உறுப்பினராகும், ஆண்களின் சராசரி எடை , மற்றும் பெண்கள் இது ஊனுண்ணி மற்றும் வேட்டையாடும் விளையாட்டில் அதன் இனத்தின் மிகவும் சிறப்பு வாய்ந்த உறுப்பினராகும். அவை முதன்மையாக குளம்பிகளை குறிவைத்தாலும், ஓநாய்கள் சில சமயங்களில் அவற்றின் உணவுமுறையில் பல்துறை திறன் கொண்டவை; உதாரணமாக, நடுநிலக் கடல் பகுதியில் உள்ள அவை பெரும்பாலும் குப்பை மற்றும் வீட்டு விலங்குகளை நம்பி வாழ்கின்றன. அவை சக்திவாய்ந்த தாடைகள் மற்றும் பற்கள் மற்றும் வலிமையான உடல்கள் ஆகியவற்றைக் கொண்டிருக்கின்றன, மேலும் அவை பெரிய பொதிகளில் இயங்குகின்றன. ஆயினும்கூட, அவை குறிப்பாக வட அமெரிக்காவில் மனிதர்களுக்கு பயந்து மனிதர்களிடமிருந்து விலகி வாழ முனைகின்றன. ஓநாய்கள் குணம் மற்றும் மனிதர்களுக்கு அவற்றின் எதிர்வினை ஆகியவற்றில் வேறுபடுகின்றன. மனிதர்களுடன் முன் அனுபவம் இல்லாத ஓநாய்களுக்கும், உணவளிப்பதன் மூலம் நேர்மறையாக இருப்பவர்களுக்கும் பயம் இல்லாமல் இருக்கலாம். திறந்த பகுதிகளில் வாழும் ஓநாய்கள், எடுத்துக்காட்டாக, வட அமெரிக்க பெருஞ் சமவெளி, வரலாற்றுரீதியாக 19 ஆம் நூற்றாண்டில் துப்பாக்கிகள் வருவதற்கு முன்பு ஓநாய்கள் குறைந்த அளவு பயத்துடன் இருந்தன என்றும் அவை மனித வேட்டைக்காரர்களை பின்தொடர்ந்து வேட்டைக்காரர்களால் வேட்டையாடப்பட்ட விலங்குகளை உண்ணுமாம், குறிப்பாக காட்டெருமைகளை. இதற்கு நேர்மாறாக, வட அமெரிக்காவில் உள்ள காடுகளில் வாழும் ஓநாய்கள் வெட்கத்திற்குப் பெயர் பெற்றவையாக உள்ளன. மனிதர்களின் நிமிர்ந்த தோரணை ஓநாய்களின் மற்ற இரையைப் போலல்லாமல், கரடிகளின் சில தோரணைகளைப் போல உள்ளதால் ஓநாய்கள் பொதுவாக மனிதர்களைத் தவிர்க்கின்றன என்றும் மெக் குறிப்பிட்டார். வெறித்தனமான ஓநாய் கடித்தால் வெறி நாய்களை விட 15 மடங்கு ஆபத்தானது. வெறித்தனமான ஓநாய்கள் பொதுவாக தனியாக செயல்படக்கூடியவை, அதிக தூரம் பயணிக்க்கூடியவை மற்றும் பெரும்பாலும் அதிக எண்ணிக்கையிலான மக்களையும் வீட்டு விலங்குகளையும் கடிக்கக்கூடியவை. வசந்த மற்றும் இலையுதிர் காலங்களில் பெரும்பாலான வெறித்தனமான ஓநாய் தாக்குதல்கள் ஏற்படும். கொன்று தின்னும் ஓநாய்களின் தாக்குதல்களைப் போலல்லாமல், வெறிபிடித்த ஓநாய்களால் தாக்கப்பட்டவர்கள் சாப்பிடுவதில்லை, மேலும் தாக்குதல்கள் பொதுவாக ஒரே நாளில் மட்டுமே நிகழ்கின்றன. மேலும், வெறிபிடித்த ஓநாய்கள் தாக்கப்பட்டவர்களை சீரற்ற முறையில் தாக்குகின்றன, இரைகௌவல் ஓநாய்களில் தேர்ந்தெடுக்கும் திறன் ஏதும் காணப்படவில்லை, இருப்பினும் பதிவுசெய்யப்பட்ட வழக்குகளில் பெரும்பாலும் பருவமடைந்த ஆண்களே பாதிக்கப்படுகின்றனர், ஏனெனில் ஆண்கள் அடிக்கடி விவசாயம் மற்றும் வனம் சார்ந்த நடவடிக்கைகளில் ஈடுபடுவதே ஆண்களை ஒநாயுடன் தொடர்புபடுத்துகிறது.
# ஓநாய் தாக்குதல்

## ஓநாய்கள் மற்றும் ஓநாய் மற்றும் மனிதர்களுக்கிடையேயான தொடர்புகள்

#### வெறிபிடிக்காதது

வல்லுநர்களால் வெறித்தனமற்ற தாக்குதல்கள் தாக்குதலுக்கு முன் பாதிக்கப்பட்டவர்களின் நடத்தை மற்றும் ஓநாயின் உந்துதல் ஆகியவற்றின் அடிப்படையில் வகைப்படுத்துகின்றன.  
##### தூண்டியது
பாதிக்கப்பட்டவர்கள் அச்சுறுத்தும் வகையில் இருந்ததால் ஓநாய் மூலம் நடத்தப்பட்ட தாக்குதல்கள், பாதிக்கப்பட்டவர்களால் ஏற்படும் அச்சுறுத்தல், ஒழுங்குபடுத்துதல், தொந்தரவு செய்தல், கிண்டல் செய்தல் அல்லது எரிச்சலூட்டும் தாக்குதல்கள் அவற்றின் குட்டிகள், குடும்பங்கள் அல்லது கூட்டங்களை "தூண்டுதல்", "தற்காப்பு" அல்லது "ஒழுங்குமுறை" என வகைப்படுத்தப்படுகின்றன. இதுபோன்ற சந்தர்ப்பங்களில் தாக்குதல் நடத்துபவை பசியால் அல்ல, பயம் அல்லது கோபம் மற்றும் பாதிக்கப்பட்டவரிடமிருந்து தப்பிக்க அல்லது விரட்ட வேண்டிய அவசியத்தால் தூண்டப்பட்டதாகத் தெரிகிறது. எடுத்துக்காட்டுகளில் சிறைப்பிடிக்கப்பட்ட ஓநாய் ஒரு தவறான கையாளுபவரைத் தாக்கும்; ஒரு தாய் ஓநாய் தனது குட்டிகளுக்கு அருகில் அலைந்து திரிந்த ஒரு மலையேறுபவர் மீது நிகழ்த்தக்கூடிய தாக்குதல்; தீவிர முயற்சியில் ஓநாய் வேட்டையாடுபவர் மீது நிகழ்த்தக்கூடிய தாக்குதல்; அல்லது வனவிலங்கு புகைப்படக்கலைஞர், பூங்கா பார்வையாளர் அல்லது ஓநாய் வசதிக்காக மிக நெருக்கமாக இருந்த கள உயிரியலாளர்போன்றோர் மீது நிகழ்த்தப்படும் தாக்குதல்கள். இத்தகைய தாக்குதல்கள் இன்னும் ஆபத்தானதாக இருந்தாலும், அவை விரைவாகக் கடிப்பதற்கு மட்டுப்படுத்தப்பட்டவை மற்றும் அழுத்தப்படுவதில்லை.  
##### தூண்டப்படாத
தூண்டப்படாத தாக்குதல்கள் "இரைகௌவல்" என வகைப்படுத்தப்பட்டுள்ளன; "ஆராய்தல்" அல்லது "விசாரணை"; அல்லது "சண்டையிடுகின்ற".  
###### இரைகௌவல்
தூண்டப்படாத பசியால் தூண்டப்படும் ஓநாய் தாக்குதல்கள் "இரைகௌவல்" என வகைப்படுத்தப்படுகின்றன. இதுபோன்ற சில சமயங்களில், ஒரு எச்சரிக்கையான ஓநாய், பாதிக்கப்பட்டவரை இரையாகப் பயன்படுத்துவதற்குத் தகுதியானதா என்பதைச் சோதிக்க "விசாரணை" அல்லது "ஆராய்வு" தாக்குதல்களை நடத்தக்கூடும். தற்காப்புத் தாக்குதல்களைப் போலவே, இத்தகைய தாக்குதல்களில் எப்போதும் அழுத்தப்படுவதில்லை, ஏனெனில் விலங்கு தாக்குதலை முறித்துக்கொள்ளலாம் அல்லது அதன் அடுத்த உணவை வேறு எங்கும் தேடலாம். இதற்கு நேர்மாறாக, "தீர்மானித்த" இரைகௌவல் தாக்குதல்களின் போது, பாதிக்கப்பட்டவர்கள் மீண்டும் மீண்டும் தலை மற்றும் முகத்தில் கடிக்கப்பட்டு, இழுத்துச் செல்லப்பட்டு சாப்பிடப்படும், சில சமயங்களில் ஓநாய் அல்லது ஓநாய்கள் விரட்டப்படாவிட்டால், தாக்குதல் நடத்தப்பட்ட இடத்திலிருந்து 2.5 கிலோமீட்டர்கள் தூரத்தில் இருக்கும். இந்தியாவில் உள்ள வல்லுநர்கள் "குழந்தை தூக்குதல்" என்ற சொல்லை இரைகௌவல் தாக்குதல்களை விவரிக்க பயன்படுத்துகின்றனர், இதில் விலங்குகள் அனைவரும் உறங்கும் போது சத்தமின்றி குடிசைக்குள் நுழைந்து, ஒரு குழந்தையை தூக்கிக்கொண்டு, வாய் மற்றும் மூக்கில் கடித்துக் கொண்டு, தலையை கவ்விக்கொண்டு குழந்தையை தூக்கிச் செல்லும்.
# ஓநாய் தாக்குதல்

## ஓநாய்கள் மற்றும் ஓநாய் மற்றும் மனிதர்களுக்கிடையேயான தொடர்புகள்

### பருவநிலை

இரைகௌவல் தாக்குதல்கள் ஆண்டின் எந்த நேரத்திலும் ஏற்படலாம், அதிகப்படியான தாக்குதல்கள் ஜூன்-ஆகஸ்ட் காலகட்டத்தில் மக்கள் காடுகளுக்குள் நுழைவதற்கான வாய்ப்புகள் (கால்நடை மேய்ச்சலுக்கு அல்லது பெர்ரி மற்றும் காளான் பறிப்பதற்காக) அதிகரிக்கும் போது, குளிர்காலத்தில் வெறித்தனமற்ற ஓநாய் தாக்குதல்கள் பெலாரஸ், கிரோவ்ஸ்க் மற்றும் இர்குட்ஸ்க் மாவட்டங்களில், கரேலியா மற்றும் உக்ரைனி<nowiki/>ல் பதிவாகியுள்ளன. குட்டிகளுடன் கூடிய ஓநாய்கள் இந்த காலகட்டத்தில் உணவு ரீதியான அதிக அழுத்தங்களுக்கு உள்ளஆகின்றன. அவர்களின் உடல் பலவீனத்தைத் தவிர, குழந்தைகள் வரலாற்று ரீதியாக ஓநாய்களால் பாதிக்கப்படக்கூடியவர்களாக இருந்தனர், ஏனெனில் அவர்கள் பெர்ரி மற்றும் காளான்களை எடுப்பதற்காக கவனமின்றி காடுகளுக்குள் நுழைவதும், மேய்ச்சல் நிலங்களில் கால்நடைகள் மற்றும் செம்மறி ஆடுகளை கவனித்துக்கொள்ள செல்வது போன்றவையே ஆகும். இந்த நடைமுறைகள் ஐரோப்பாவில் பெரும்பாலும் அழிந்துவிட்டாலும், இந்தியாவில் அவை இன்னும் நடைமுறையில் உள்ளன, சமீபத்திய தசாப்தங்களில் ஏராளமான தாக்குதல்கள் பதிவாகியுள்ளன. நவீன கால ஐரோப்பாவில் இந்தக் காரணிகள் இப்போது பெருமளவில் இல்லை என்றாலும், 20 ஆம் நூற்றாண்டின் பிற்பகுதியில் பல தாக்குதல்கள் நடந்த கிராமப்புற இந்தியாவில் அவை இன்னும் உள்ளன. ]]
பிரான்சில், கிராமப்புற வரலாற்றாசிரியர் ஜீன்-மார்க் மோரிசோவால் தொகுக்கப்பட்ட வரலாற்றுப் பதிவுகள், 1362-1918 காலகட்டத்தில், கிட்டத்தட்ட 7,600 பேர் ஓநாய்களால் கொல்லப்பட்டனர், அவர்களில் 4,600 பேர் வெறித்தனமான ஓநாய்களால் கொல்லப்பட்டனர் என்பதைக் குறிக்கிறது. இருப்பினும், பிரான்சின் பதினான்காம் லூயி மற்றும் லூயிஸ் பதினைந்து ஆட்சியின் போது நிகழ்ந்ததாகக் கூறப்படும் பல பிரெஞ்சு ஓநாய் தாக்குதல்கள் உண்மையில் சிறையிலிருந்து தப்பிய பிற உயிரினங்களின் பெரிய மாமிச உண்ணிகளால் மேற்கொள்ளப்பட்டதாக விலங்கியல் நிபுணர் கார்ல்-ஹான்ஸ் டேக் கண்டறிந்தார். முப்பதாண்டுப் போருக்கு பிறகு 17 ஆம் நூற்றாண்டில் ஜெர்மனியில் பல தாக்குதல்கள் நடந்தன, இருப்பினும் பெரும்பாலானவை வெறித்தனமான ஓநாய்களை உள்ளடக்கியது. இரண்டாம் உலகப் போருக்குப் பிறகு ஓநாய் தாக்குதல்கள் மற்றும் 1960 களில் ரேபிஸ் ஒழிக்கப்பட்டதற்குப் பிறகு இத்தாலியில் ஓநாய் தாக்குதல்கள் எதுவும் இல்லை என்றாலும், 18 முதல் 19 ஆம் நூற்றாண்டுகளில் எசுத்தோனியாவில் வெறிபிடித்த ஓநாய்களால் சுமார் 82 பேர் கடிக்கப்பட்டனர், மேலும் 136 பேர் அதே காலகட்டத்தில் வெறிபிடித்த ஓநாய்களால் கொல்லப்பட்டனர், இருப்பினும் பிந்தைய நிகழ்வுகளில் ஈடுபட்ட விலங்குகள் ஒரு கலவையாக இருக்கலாம். ஓநாய்-நாய் கலப்பினங்கள் மற்றும் சிறைபிடிக்கப்பட்ட ஓநாய்கள்.
# ஓநாய் தாக்குதல்

## ஓநாய்கள் மற்றும் ஓநாய் மற்றும் மனிதர்களுக்கிடையேயான தொடர்புகள்

### பருவநிலை

#### ரஷ்யா மற்றும் சோவியத் ஒன்றியம்

வட அமெரிக்க விஞ்ஞானிகளைப் போலவே (கீழே காண்க), அக்டோபர் புரட்சிக்குப் பிறகு பல ரஷ்ய விலங்கியல் வல்லுநர்கள் ஓநாய் மரணங்கள் சம்பந்தப்பட்ட பதிவுகளின் உண்மைத்தன்மையை சந்தேகிக்கின்றனர். அவர்களில் முக்கியமானவர் விலங்கியல் நிபுணர் பீட்ர் அலெக்ஸாண்ட்ரோவிச் மாண்டீஃபெல், அவர் ஆரம்பத்தில் எல்லா நிகழ்வுகளையும் கற்பனையாகவோ அல்லது வெறித்தனமான விலங்குகளின் வேலையாகவோ கருதினார். இரண்டாம் உலகப் போருக்குப் பிறகு சோவியத் யூனியன் முழுவதும் ஓநாய் தாக்குதல்களை விசாரிக்கும் சிறப்புக் குழுவுக்குத் தலைமை தாங்கும் பணி அவருக்கு வழங்கப்பட்டபோது, அவர் தனது நிலைப்பாட்டை மாற்றிக்கொண்டாலும், ரஷ்ய விலங்கியல் வட்டாரங்களில் அவரது எழுத்துக்கள் பரவலாக ஏற்றுக்கொள்ளப்பட்டன, இது போர் ஆண்டுகளில் அதிகரித்தது. நவம்பரில் 1947 இல் ஒரு அறிக்கை சமர்ப்பிக்கப்பட்டது, இதில் பல தாக்குதல்களை விவரிக்கிறது, அதில் வெளிப்படையாக ஆரோக்கியமான விலங்குகளால் நடத்தப்பட்டவை அடங்கும், மேலும் அவற்றிலிருந்து எவ்வாறு சிறப்பாகப் பாதுகாப்பது என்பது குறித்த பரிந்துரைகளை வழங்கியது. சோவியத் அதிகாரிகள் ஆவணத்தை பொதுமக்கள் மற்றும் சிக்கலைச் சமாளிக்க நியமிக்கப்படுபவர்கள் இருவரையும் சென்றடைவதைத் தடுத்தனர். ஓநாய் தாக்குதல்கள் பற்றிய அனைத்து குறிப்புகளும் பின்னர் தணிக்கை செய்யப்பட்டன.
# ஓநாய் தாக்குதல்

## ஓநாய்கள் மற்றும் ஓநாய் மற்றும் மனிதர்களுக்கிடையேயான தொடர்புகள்

### ஆசியா

ஈரானில், 1981 இல் 98 தாக்குதல்கள் பதிவு செய்யப்பட்டன, மேலும் 1996 இல் வெறித்தனமான ஓநாய் கடித்ததற்காக 329 பேருக்கு சிகிச்சை அளிக்கப்பட்டது 19 ஆம் நூற்றாண்டில் பிரித்தானியாவின் இந்தியப் பேரர போது இந்தியாவில் ஓநாய் தாக்குதல்கள் பற்றிய பதிவுகள் வைக்கத் தொடங்கின. 1875 ஆம் ஆண்டில், புலிகளை விட ஓநாய்களால் அதிகம் பேர் கொல்லப்பட்டனர், வடமேற்கு மாகாணங்கள் மற்றும் பீகாரில் மிக மோசமாகப் பாதிக்கப்பட்ட பகுதிகள். முந்தைய பகுதியில், 1876 இல் 721 பேர் ஓநாய்களால் கொல்லப்பட்டனர், அதே நேரத்தில் பீகாரில், அந்த நேரத்தில் பதிவு செய்யப்பட்ட 185 இறப்புகளில் பெரும்பாலானவை பாட்னா மற்றும் பகல்பூர் பிரிவுகளில் நிகழ்ந்தன. ஐக்கிய மாகாணங்களில், 1878 இல் 624 பேர் ஓநாய்களால் கொல்லப்பட்டனர், வங்காளத்தில் அதே காலகட்டத்தில் 14 பேர் கொல்லப்பட்டனர். பீகாரில் உள்ள ஹசாரிபாக்கில், 1910 மற்றும் 1915 க்கு இடையில் 115 குழந்தைகள் கொல்லப்பட்டனர், 1980 மற்றும் 1986 க்கு இடையில் அதே பகுதியில் 122 பேர் கொல்லப்பட்டனர் மற்றும் 100 பேர் காயமடைந்தனர். ஏப்ரல் 1989 முதல் மார்ச் 1995 வரை, தெற்கு பீகாரில் ஓநாய்கள் 92 பேரைக் கொன்றன, அந்த நேரத்தில் அப்பகுதியில் மனிதர்கள் மீது 390 பெரிய பாலூட்டி தாக்குதல்களில் 23% ஆகும். ஜப்பானிய ஆட்சியின் போது கொரிய சுரங்க சமூகங்களிடமிருந்து சேகரிக்கப்பட்ட பொலிஸ் பதிவுகள், 1928 இல் ஓநாய்கள் 48 பேரைத் தாக்கியதாகக் குறிப்பிடுகின்றன, இது பன்றிகள், கரடிகள், சிறுத்தைகள் மற்றும் புலிகள் ஆகியவற்றால் கூறப்பட்டதை விட அதிகம்.
# ஓநாய் தாக்குதல்

## ஓநாய்கள் மற்றும் ஓநாய் மற்றும் மனிதர்களுக்கிடையேயான தொடர்புகள்

### வட அமெரிக்கா

அமெரிக்காவின் ஐரோப்பிய காலனித்துவத்திற்கு முன் எழுதப்பட்ட பதிவுகள் எதுவும் இல்லை. சில பழங்குடி அமெரிக்க பழங்குடியினரின் வாய்வழி வரலாறு ஓநாய்கள் மனிதர்களைக் கொன்றது என்பதை உறுதிப்படுத்துகிறது. வனப்பகுதிகளில் வாழும் பழங்குடியினர், ஓநாய்களை தங்கள் டன்ட்ராவில் வசிக்கும் சகாக்களை விட அதிகமாக பயந்தனர், ஏனெனில் அவர்கள் திடீரென்று ஓநாய்களை சந்திக்க நேரிடும். கனேடிய உயிரியலாளர் டக் கிளார்க் ஐரோப்பாவில் வரலாற்று ஓநாய் தாக்குதல்களை ஆய்வு செய்தபோது வட அமெரிக்க விஞ்ஞானிகளுக்கு மத்தியில் ஓநாய்களின் மூர்க்கத்தனம் பற்றிய சந்தேகம் தொடங்கியது மற்றும் கனேடிய வனப்பகுதியின் ஒப்பீட்டளவில் பயந்த ஓநாய்களுடன் (அவரால் உணரப்பட்ட) அவரது சொந்த அனுபவங்களின் அடிப்படையில், அனைத்து வரலாற்று முடிவுகளும் வெறி பிடித்த விலங்குகளால் தாக்குதல்கள் நடத்தப்பட்டன, மேலும் ஆரோக்கியமான ஓநாய்கள் மனிதர்களுக்கு எந்த அச்சுறுத்தலையும் ஏற்படுத்தவில்லை. அவரது கண்டுபிடிப்புகள் வெறித்தனமான மற்றும் இரைகௌவல் தாக்குதல்களை வேறுபடுத்திப் பார்க்கத் தவறியதற்காக விமர்சிக்கப்படுகின்றன, மேலும் ரேபிஸ் தடுப்பூசி இல்லாத நேரத்தில் மக்கள் தாக்குதல்களில் இருந்து தப்பிய நிகழ்வுகள் வரலாற்று இலக்கியங்களில் உள்ளன. அவரது முடிவுகள் உயிரியலாளர்களால் சில வரையறுக்கப்பட்ட ஆதரவைப் பெற்றன, ஆனால் அமெரிக்காவின் மீன் மற்றும் வனவிலங்கு சேவை அல்லது வேறு எந்த அதிகாரப்பூர்வ அமைப்புகளாலும் ஏற்றுக்கொள்ளப்படவில்லை. இந்த பார்வை ஓநாய் மேலாண்மை திட்டங்களில் கற்பிக்கப்படவில்லை. யுனைடெட் ஸ்டேட்ஸ் மீன் மற்றும் வனவிலங்கு சேவை ஓநாய்கள் மனிதர்களைப் பார்க்க மிகவும் வெட்கப்படக்கூடியவை, ஆனால் அவை சந்தர்ப்பவாத வேட்டையாடுபவர்கள் மற்றும் வாய்ப்பு கிடைத்தால் மனிதர்களைத் தாக்கும் மற்றும் "ஓநாய்களை மக்கள் அருகில் நேரத்தை செலவிட ஊக்குவிக்கும் செயல்களுக்கு" எதிராக ஆலோசனை கூறுகிறது. எவ்வாறாயினும், திரு கிளார்க்கின் கருத்து, 1963 ஆம் ஆண்டு ஃபார்லி மோவாட்டின் அரை கற்பனையான புத்தகமான *நெவர் க்ரை வுல்ஃப்* சில வட அமெரிக்க உயிரியலாளர்கள் யூரேசியாவில் ஓநாய் தாக்குதல்கள் பற்றி அறிந்திருந்தாலும், வட அமெரிக்க ஓநாய்களுக்கு அவை பொருத்தமற்றவை என்று நிராகரித்தனர்.  
20 ஆம் நூற்றாண்டில் அமெரிக்கா முழுவதும் ஓநாய்களின் எண்ணிக்கை தொடர்ந்து வீழ்ச்சியடைந்தது மற்றும் 1970 களில் அவை மினசோட்டா மற்றும் அலாஸ்காவில் மட்டுமே கணிசமாக இருந்தன (அமெரிக்காவின் ஐரோப்பிய காலனித்துவத்திற்கு முன்னர் இருந்ததை விட மக்கள் தொகை வெகுவாகக் குறைந்திருந்தாலும் ). இதன் விளைவாக மனித-ஓநாய் மற்றும் கால்நடை-ஓநாய் தொடர்புகளில் ஏற்பட்ட குறைவு ஓநாய்களை மனிதர்களுக்கு ஆபத்தானது அல்ல என்ற பார்வைக்கு உதவியது. 1970 களில், ஓநாய் சார்பு லாபி ஓநாய்கள் மீதான பொது அணுகுமுறையை மாற்றுவதை நோக்கமாகக் கொண்டது, "ஆரோக்கியமான காட்டு ஓநாய் வட அமெரிக்காவில் ஒரு மனிதனை தாக்கியதாக ஆவணப்படுத்தப்பட்ட வழக்கு இதுவரை இல்லை" (அல்லது அதன் மாறுபாடுகள்
21 ஆம் நூற்றாண்டின் முதல் கொடிய தாக்குதல் நவம்பர் 8, 2005 அன்று நிகழ்ந்தது, பாய்ண்ட்ஸ் நார்த் லாண்டிங், சஸ்காட்சுவன், கனடா என்ற இடத்தில், மார்ச் 8, 2010 அன்று, ஒரு இளம் பெண் ஓநாய்களால் கொல்லப்பட்டார். அலாஸ்காவின் சிக்னிக் அருகே ஜாகிங் செய்யும் போது கொல்லப்பட்டார்.
# ஓநாய் தாக்குதல்

## குறிப்பிடத்தக்க வழக்குகள்

- கெவாடனின் மிருகம் (பிரான்ஸ்)
- கென்டன் கார்னகி ஓநாய் தாக்குதல் (கனடா)
- கிரோவ் ஓநாய் தாக்குதல்கள் (ரஷ்யா)
- பாட்ரிசியா வைமன் ஓநாய் தாக்குதல் (கனடா)
- அன்ஸ்பாக் ஓநாய் (ஜெர்மனி)
- வுல்ஃப் ஆஃப் ஜிசிங்கே (ஸ்வீடன்)
- வுல்ஃப் ஆஃப் சோசன்ஸ் (பிரான்ஸ்)
- துர்குவின் ஓநாய்கள் (பின்லாந்து)
# ஓநாய் தாக்குதல்

## இதனையும் காண்க

- ஒற்றை ஓநாய் தாக்குதல்
# ஓநாய் தாக்குதல்

## மேலும் பார்க்கவும்

- ஓநாய் தாக்குதல்களின் பட்டியல்
- வட அமெரிக்காவில் ஓநாய் தாக்குதல்களின் பட்டியல்
- கொயோட் தாக்குதல்
- டிங்கோ தாக்குதல்
- நாய் தாக்குதல்
# சாமா சாகேவா

**சாமா சாகேவா அல்லது சாமா சாகேபா** என்று அழைக்கப்படும் இத்திருவிழா இந்திய துணைக்கண்டத்தின் மிதிலா பகுதியில் இருந்து உருவான ஒரு இந்து பண்டிகையாகும். இது ஒற்றுமையின் திருவிழாவாக ஒவ்வொரு ஆண்டும் பறவைகள் இமயமலையில் இருந்து இந்தியாவின் சமவெளியை நோக்கி இடம்பெயரத் தொடங்கும் நவம்பர் மாதத்தில் கொண்டாடப்படுகிறது. *ஹிந்துஸ்தான் டைம்ஸின்* கூற்றுப்படி, நாட்டுப்புற நாடகம் மற்றும் பாடல்களை உள்ளடக்கிய இத்திருவிழா, சகோதர சகோதரிகளுக்கு இடையிலான அன்பைக் கொண்டாடுகிறது மேலும் புராணங்களில் விவரிக்கப்பட்ட சாமா என்றழைக்கப்படும் கதாபாத்திரத்தை அடிப்படையாகக் கொண்டது.
# சாமா சாகேவா

## புராண முக்கியத்துவம்

கிருஷ்ணனின் மகள் சாமா என்பவற்றின் கதையை அடிப்படையாக கொண்டு இந்த திருவிழா கொண்டாடப்படுகிறது. தவறு செய்ததாக பொய்யாக குற்றம் சாட்டப்பட்ட அவளை, அவளது தந்தை ஒரு பறவையாக உருமாற்றி தண்டித்தார், ஆனால் அவளுடைய சகோதரன் சாகேவாவின் அன்பும் தியாகமும் மீண்டும் அவளை மனித வடிவத்தை பெற அனுமதித்தது.
# சாமா சாகேவா

## கொண்டாட்டம்

கார்த்திகை மாதம் 7ஆம் நாள் நடைபெறும் சத் பூஜையிலிருந்து இந்த திருவிழாவின் கொண்டாட்டம் தொடங்குகிறது. திருமணமாகாத இளம் பெண்கள், சாமா மற்றும் சாகேவாவின் சிறிய சிலைகள், மெழுகுவர்த்திகள், கோஹ்ல், களிமண் போன்ற தினசரி உபயோகப்படுத்தும் பொருட்கள் அடங்கிய கூடையுடன் கூடிவருகின்றனர்.  
அவர்கள் பாரம்பரிய பாடல்களைப் பாடிக்கொண்டே நடனமிடுவார்கள். ஊர் மத்தியில் கோலமிடுவது, ஒருவருக்கொருவர் கூடைகளை பரிமாறிக்கொள்வது போன்ற சில சடங்குகளைச் செய்கிறார்கள். இந்த கொண்டாட்டம் கார்த்திகை பூர்ணிமா வரை தொடர்ந்து நடைபெறும். கார்த்திகை பூர்ணிமாவின் மங்களகரமான நேரத்தில், பெண்கள் ஆற்றில் புனித நீராடுகிறார்கள் மற்றும் சாமா மற்றும் சாகேவாவின் சிலைகள் ஆற்றில் கரைக்கப்படுகின்றன.
# குலு தசரா

**குலு தசரா** என்பது வட இந்தியாவில் உள்ள ஹிமாச்சல பிரதேச மாநிலத்தில் ஒவ்வொரு ஆண்டும் அக்டோபர் மாதத்தில் கொண்டாடப்படும் புகழ்பெற்ற சர்வதேச மெகா தசரா திருவிழாவாகும். உலகம் முழுவதிலுமிருந்து நான்கு முதல் ஐந்து லட்சத்திற்கும் அதிகமான மக்கள் இந்த தசரா கொண்டாட்டத்திற்கு வருகை தருகின்றனர். இது குலு பள்ளத்தாக்கில் உள்ள தால்பூர் மைதானத்தில் கொண்டாடப்படுகிறது. குலுவில் தசரா சந்திரன் உதயமான பத்தாவது நாளில், அதாவது ' விஜயதசமி ' நாளில் தொடங்கி ஏழு நாட்கள் நடைபெறுகிறது. சுற்றுலாப் பயணிகளை அதிக அளவில் ஈர்க்கும் குலு தசராவுக்கு இமாச்சல மாநில அரசு சர்வதேச திருவிழா அந்தஸ்தை வழங்கியுள்ளது.
# குலு தசரா

## குலு தசராவின் வரலாறு

புராண கதைகளின் படி,, ஜம்தாக்னி மகரிஷி யாத்திரையிலிருந்து திரும்பிய பிறகு, மலானாவில் உள்ள அவரது அவரது இருப்பிடத்திற்கு செல்லும் படிக்கு, பதினெட்டு வெவ்வேறு கடவுள்களின் உருவங்களை ஒரு கூடையில் வைத்து தலைச்சுமையாக கொண்டு சென்றார். சந்தர்கானி கணவாய் வழியாக அவர் கடக்கும்போது கடுமையான புயல் அங்கே தாக்கியது. எங்கேயும் நிற்க இயலாத நிலையில், மகரிஷி ஜம்தாக்னியின் கூடை அவரது தலையில் இருந்து புயலினால் நாலாபக்கமும் தூக்கி எறியப்பட்டது, அந்த கூடையிலிருந்த கடவுள்களின் உருவ சிலைகள் பல தொலைதூர இடங்களுக்கு சிதறடிக்கப்பட்டன. மலைவாழ் மக்கள், இந்த உருவங்களைக் கண்டு, அவை கடவுளாக உருவம் எடுப்பதைக் கண்டு, அவற்றை வணங்கத் தொடங்கினர். இப்படியாகத்தான் குலு பள்ளத்தாக்கில் தெய்வ வழிபாடு தொடங்கியது என்று கூறுகிறது.  
ராஜா ஜகத் சிங் என்பவர் குலுவின் வளமான மற்றும் அழகான ராஜ்யத்தை ஆட்சி செய்து வந்த காலத்திலே அங்கே துர்கதத்தா என்ற விவசாயியும் வாழ்ந்து வந்தான். அவனிடம் பல அழகான முத்துக்கள் இருப்பதை அறிந்த அரசன், அவற்றை தன்வசப்படுத்தினால் நன்றாக இருக்குமே என எண்ணினான். துர்கதத்தாவிடம் இருந்த ஒரே முத்து அறிவு முத்துக்கள் என்றாலும், அந்த அரசனின் பேராசை விடவில்லை. முத்துக்களை துர்கதத்தா அரசனிடம் ஒப்படைக்க வேண்டும் இல்லாவிட்டால் தூக்கிலிடப்படுவான் என்று கட்டளையிட்டான்.தனது விதியை நொந்த துர்காதத்தா வேறு எந்த வழியும் இல்லாமல் , "நீ உண்ணும் போதெல்லாம் உன் சோறு புழுவாகவும், நீ குடிக்கும் நீர் இரத்தமாகவும் மாறும்" என்று மன்னருக்கு சாபமிட்டு தீயில் பாய்ந்து இறந்தான். சாபத்தின் விளைவை அறிந்த மன்னரோ, அதை தவிர்க்க என்ன வழிமுறைகளை கைக்கொள்ளலாம் என்று எண்ணி ஒரு பிராமணரிடம் ஆலோசனை கேட்டார். இந்த சாபத்தை ஒழிக்க, ராமரின் ராஜ்யத்தில் இருந்து ரகுநாதரின் தெய்வத்தை கொள்ளையிட்டு குலுவிற்கு கொண்டு வந்து வழிபட்டால் மட்டுமே முடியும் என்று ஆலோசனை கூறினார், அதன்படியே ரகுநாதரை திருடிக்கொண்டு வர அந்த பிராமணனை அயோத்திக்கு அனுப்பினான். அவரும் அயோத்தியிலிருந்து தெய்வத்தைத் திருடிவிட்டு குலுவுக்குத் திரும்பினார். அயோத்தி மக்கள், தங்கள் அன்புக்குரிய ரகுநாதன் கடவுளின் சிலையைக் காணவில்லை என்பதைக் கண்டு, குலுவிற்கே அந்த பிராமணரைத் தேடிப் புறப்பட்டனர். சரயு நதிக்கரையில், அவர்கள் அந்த பிராமணரை அணுகி, ரகுநாத் கடவுளை ஏன் திருடிச்சென்றீர்கள் என்று கேட்டார்கள். பிராமணன் குலு மன்னனின் சாபத்தின் கதையைச் சொன்னான். ஆனால் அயோத்தியின் மக்களோ ரகுநாதரை தூக்கிச் செல்ல முயன்றனர், ஆனால் அவ்வாறு அயோத்தியை நோக்கி தூக்கி செல்லும் போது கனமாகவும், குலுவை நோக்கி செல்லும் போது மிக இலகுவாயும் அந்த சிலை காணப்பட்ட அதிசயத்தின் படி, அந்த தெய்வம் குலுவிற்கு செல்லவே விரும்புகிறது என கண்டுகொண்டனர். அதன்படி சிலை குலுவை அடைந்ததும் அரசனின் குலதெய்வமாக அர்ச்சிக்கப்பட்டு, நிலை நிறுத்தப்பட்டது. ரகுநாத் குலு ராஜ்ஜியத்தின் முதன்மை தெய்வமாக நிறுவப்பட்டார். ரகுநாதரின் குலதெய்வத்தை நிறுவிய பிறகு, ராஜா ஜகத் சிங் அந்த தெய்வத்தின் பிரசாதத்தை அருந்தினார், அதைத்தொடர்ந்து அவரின் சாபமும் நீங்கியது. குலுவில் தசராவில் இந்த தெய்வம் ரதத்தில் கொண்டு செல்லப்படும் சடங்கிற்கு இந்த புராணக்கதையும் ஒரு காரணமாகும். இது 1606 இல் தொடங்கி இன்றுவரை தொடர்கிறது
# நினா மனுவேல்

**நினா மனுவேல்** (*Nina Manuel*) என்பவர் இந்திய வடிவழகர், தொலைக்காட்சி தொகுப்பாளர் மற்றும் வானொலி நிகழ்ச்சி தொகுப்பாளர் ஆவார்.
# நினா மனுவேல்

## ஆரம்ப கால வாழ்க்கை

மனுவேல் ஏப்ரல் 24 அன்று இந்தியாவின் மும்பையில் கேரளாவைச் சேர்ந்த தந்தை மற்றும் கோவாவைச் சேர்ந்த தாய்க்கு மகளாகப் பிறந்தார். குவைத்து, பகுரைன் மற்றும் துபாய் ஆகிய நாடுகளில் பள்ளிப்படிப்பை முடித்தார். மிதிபாய் கல்லூரியில் வணிகவியல் பட்டப்படிப்பை முடிக்க மும்பை திரும்பினார். பின்னர் சட்டம் படித்ததால் 2 ஆண்டுகள் படித்து முடித்ததால், வழக்கறிஞராக வேண்டும் என்று எண்ணினார். 1995ஆம் ஆண்டு *பெமினா லுக் ஆப் தி இயர்* போட்டிக்கான விளம்பரத்தை மனுவேலின் தாயார் செய்தித்தாளில் பார்த்தார். மனுவேலின் தாயார் மனுவேலைப் இப்போட்டியில் பங்கேற்க ஊக்குவித்தார். இந்த போட்டியால் மனுவேல் கலந்து கொண்டார். ஆனால் இறுதியில் வெற்றி பெறவில்லை என்றாலும், மனுவேல் மெஹர் ஜெஸ்ஸியாவால் அடையாளங் காணப்பட்டார். இது இவரது வடிவழகர் வாழ்க்கையைத் தொடங்குவதற்குக் காரணமாக அமைந்தது. வடிவழகி தொழிலைத் தொடர ஆறு மாதங்களுக்குப் பிறகு மனுவேல் ஜி. ஜே. அத்வானி சட்டக் கல்லூரியை விட்டு வெளியேறினார்.
# நினா மனுவேல்

## தொழில்

மனுவேல் தனது வடிவழகர் வாழ்க்கையை ஒரு பிரத்தியேக ஆடைவடிவமைப்பு நிலையமான *என்செம்பிள்* நிகழ்ச்சியுடன் தொடங்கினார். மேலும் இந்தியாவின் சிறந்த வடிவமைப்பாளர்களால் தேர்ந்தெடுக்கப்பட்டார். இவர் நிறைய ஆடை அணிக கண்காட்சிகளைச் செய்யத் தொடங்கினார். இதன் விளைவாக சான் மிகுவல், லாமேன் ஜீன்ஸ், பாஷ் & லோம்ப், லெவிஸ், கொக்கக் கோலா, *இந்தியன் எக்சுபிரசு* மற்றும் கோடக் ஆகிய நிறுவனங்களுடன் விளம்பரத்திற்கான ஒப்பந்தங்களைப் பெற்றார். இவர் பாபா சேகல், ரெமோ மற்றும் அனைடா ஆகியோருடன் வடிவமைப்பு மற்றும் இசைக் காணொலிகளை எடுத்துள்ளார். சுனீத் வர்மா, ஜே. ஜே.வலயா, ராகவேந்திர ரத்தோட் மற்றும் ரவி பஜாஜ் போன்ற வடிவமைப்பாளர்களுக்காக ஆடை அணிக கண்காட்சிகளைச் செய்துள்ளார்.
# நினா மனுவேல்

## வாழ்க்கை

நினா மனுவேல் நியூயார்க்கு நகரத்தைச் சேர்ந்த தொழிலதிபர் லுவ் ஷாவை மணந்தார். மும்பையின் ஜூகூவில் உள்ள ஜெ. டபுள்யூ மேரியட்டில் இந்து முறைப்படியும், பாந்த்ராவில் உள்ள தூய பேதுரு தேவாலயத்தில் கிறித்துவ முறைப்படியும் 2010ஆம் ஆண்டின் தொடக்கத்தில் திருமணம் செய்துகொண்டனர்.  
மனுவேல் திருமணத்திற்குப் பிறகு நியூயார்க்கு நகரத்திற்குச் சென்றார். தற்போது நியூயார்க்கு மும்பை என இருநகரங்களிலும் வசித்து வருகிறார்.
# கோங்கிடி சுனிதா

**கோங்கிடி சுனிதா மகேந்திர ரெட்டி** (*Gongidi Sunitha Mahender Reddy*) (பிறப்பு 16 ஆகஸ்ட் 1969) ஒரு இந்திய அரசியல்வாதி ஆவார். இவர் யதாத்ரி புவனகிரி மாவட்டத்தின் அலைர் தொகுதியை பிரதிநிதித்துவப்படுத்தும் தெலங்காணா சட்டப் பேரவை உறுப்பினராகவும், அரசு கொறடாவாகவும் உள்ளார். இவர் பாரத் இராட்டிர சமிதி (முன்பு தெலுங்கானா இராட்டிர சமிதி) கட்சியை சேர்ந்தவர்.
# கோங்கிடி சுனிதா

## ஆரம்ப கால வாழ்க்கை

கரிங்குலா சுனிதா ராணி 1969 ஆம் ஆண்டு ஆகஸ்ட் 16 ஆம் தேதி ஐதராபாத்தில் சரளா மற்றும் நரசிம்ம ரெட்டிக்கு கீழ் நடுத்தர குடும்பத்தில் பிறந்தார். இவர் தனது பள்ளிப்படிப்பை சிக்கந்தராபாத் வெஸ்லி பெண்கள் உயர்நிலைப் பள்ளியில் பயின்றார். பின்னர், உசுமானியா பல்கலைக்கழகத்தில் வணிகத்தில் இளங்கலை பட்டம் பெற்றார்.
# கோங்கிடி சுனிதா

## தொழில்

சுனிதா ரெட்டி, தனது பட்டப்படிப்புக் காலத்தில் குடும்பத்தை நடத்துவதற்காக தனியார் நிறுவனத்தில் பணிபுரிந்தார். திருமணத்திற்குப் பிறகும் இவர் அரசியல் பிரவேசம் வரை தனது பணியில் இருந்தார்.
# கோங்கிடி சுனிதா

## தொழில்

### அரசியல் வாழ்க்கை

இவர் 2001 ஆம் ஆண்டு 2001 தெலுங்கு இராட்டிர சமிதி கட்சியில் இணைந்து அரசியலில் நுழைந்தார். 2001 முதல் 2006 வரை யாதகிரிகுட்டா மண்டல பரிசத் உறுப்பினராகவும் பணியாற்றினார். 2002-ஆம் ஆண்டில் தெலுங்காணா இராட்டிர சமிதி கட்சியின் மாநில பொதுச் செயலாளராக இருந்தார். 2006 - 2011ல் வாங்கப்பள்ளியில் இருந்து கிராமத் தலைவர் பதவியை வென்றார். இவர் 2009-ஆம் ஆண்டு தெலுங்காணா இராட்டிர சமிதி ஆட்சி மன்றக் குழுவில் உறுப்பினராக உள்ளார்.  
இவர் 2014 சட்டமன்றத் தேர்தலில் இந்திய தேசிய காங்கிரசின் புத்திதா பிக்சுமாயா கௌடுவை விட 30,000 க்கும் அதிகமான வாக்குகள் பெரும்பான்மையுடன் வெற்றி பெற்றார். 2018 தெலங்காணா சட்டப் பேரவைத் தேர்தலில், இவர் 33086 வாக்குகள் பெரும்பான்மையுடன் மீண்டும் தேர்ந்தெடுக்கப்பட்டார்.  
பின்தங்கிய பெண்களின் வேலை வாய்ப்புக்காக வேலை செய்யும் “*ஹெல்ப்*” என்ற தன்னார்வ தொண்டு நிறுவனத்திலும் இவர் பணியாற்றினார்.
# கோங்கிடி சுனிதா

## தேர்தல் புள்ளிவிவரங்கள்

**தேர்தல் முடிவுகள்**  
| 2014 | 2014 ஆந்திரப்பிரதேச சட்டமன்றத் தேர்தல் | அலைர் சட்டமன்றத் தொகுதி | பாரத் இராட்டிர சமிதி | புத்திதா பிக்சுமாயா கௌடு (இதேகா) | 31148 | வெற்றி |  |
| --- | --- | --- | --- | --- | --- | --- | --- |
| 201 | 2014 ஆந்திரப்பிரதேச சட்டமன்றத் தேர்தல் | அலைர் சட்டமன்றத் தொகுதி | பாரத் இராட்டிர சமிதி | புத்திதா பிக்சுமாயா கௌடு (இதேகா) | 33086 | வெற்றி | } |
# கோங்கிடி சுனிதா

## தனிப்பட்ட வாழ்க்கை

சுனிதா 2001-ஆம் ஆண்டில் தெலுங்கு இராட்டிர சமிதி கட்சியைச் சேர்ந்த கொங்கிடி மகேந்தர் ரெட்டியை மணந்தார். இவர்களுக்கு இரண்டு மகள்கள் உள்ளனர்.